rejauldu/bengali-wikipedia huggingface dataset:
থাম্ব|বিপাকীয় পথগুলির ডায়াগ্রাম প্রাণরসায়নে , বিপাকীয় পথ একটি কোষের মধ্যে ঘটে যাওয়া রাসায়নিক বিক্রিয়াসমূহের একটি সংযোগকারী সিরিজ। একটি এনজাইমধর্মী  বিক্রিয়ায় উৎপন্ন  বিক্রিয়ক,উৎপাদ এবং মধ্যবর্তী যৌগসমূহ  বিপাকীয় বস্তু নামে পরিচিত, যা এনজাইম দ্বারা অনুঘটক রাসায়নিক বিক্রিয়ার একটি ক্রম দ্বারা পরিবর্তিত হয়।বিপাকীয় পথের বেশিরভাগ ক্ষেত্রে, একটি এনজাইমের উৎপাদ পরেরটির জন্য সাবস্ট্রেট হিসাবে কাজ করে। আর, উৎপন্ন পার্শ্ব-উৎপাদ বর্জ্য হিসাবে বিবেচিত হয় এবং কোষ থেকে অপসারিত হয়। এই এনজাইমগুলির কাজ করার জন্য প্রায়শই খাদ্যতালিকাগত খনিজ, ভিটামিন এবং অন্যান্য কো-ফ্যাক্টরগুলির প্রয়োজন হয়। সাধারণ বিপাকীয় পথগুলির সম্পুর্ণ প্রতিক্রিয়া বিভিন্ন বিপাকীয় পথগুলি একটি প্রকৃত কোষের মধ্যে অবস্থান এবং কোষের প্রদত্ত অংশে পথের তাৎপর্যের উপর ভিত্তি করে কাজ করে। উদাহরণস্বরূপ, ইলেকট্রন পরিবহন শৃঙ্খল এবং অক্সিডেটিভ ফসফোরাইলেশনের সব কার্যক্রম মাইটোকন্ড্রিয়ার ঝিল্লিতে ঘটে থাকে।বিপরীতে, গ্লাইকোলাইসিস, পেন্টোজ ফসফেট পথ, এবং ফ্যাটি অ্যাসিড বায়োসিন্থেসিস সব একটি কোষের সাইটোসলে ঘটে থাকে।  বিপাকীয় পথ দুই ধরনের  হয়ে থাকে, শক্তি ব্যবহার করে  অণু সংশ্লেষণ করার ক্ষমতা উপচিতি পথ দ্বারা চিহ্নিত করা হয়, অথবা জটিল অণু ভাঙ্গা এবং এই প্রক্রিয়াই শক্তি মুক্ত করা অপচিতি পথ নামে পরিচিত । দুটি পথ একে অপরের পরিপূরক একটি থেকে নির্গত শক্তি অন্যটি ব্যবহার করে। একটি উপচিতি পথের ভাঙ্গন প্রক্রিয়া একটি অপচিতি পথের জৈব সংশ্লেষণ পরিচালনা করার জন্য প্রয়োজনীয় শক্তি সরবরাহ করে থাকে। দুটি স্বতন্ত্র বিপাকীয় পথ ছাড়াও উভধর্মী পথ রয়েছে, যা শক্তির প্রয়োজনীয়তা বা উপলব্ধতার উপর ভিত্তি করে উপচিতি বা অপচিতি পথ হিসেবে কাজ  করতে পারে।  তথ্যসূত্র   বিষয়শ্রেণী:বিপাক
বঙ্গাইগাঁও ভারতের আসাম রাজ্যের একটি জেলা। এর মোট তিনটি নগর আছে; নগরগুলি যথাক্ৰমে অভয়াপুরী, বঙ্গাইগাঁও আর বিজনী। বিজনী নগরটি বৰ্ত্তমান চিরাং জেলার অন্তৰ্ভূক্ত হয়েছে।  বঙ্গাইগাঁও জেলা উত্তর-পূর্ব ভারতের আসাম রাজ্যের একটি প্ৰশাসনিক জেলা। এর জেলা সদর বঙ্গাইগাঁও। জেলাটির মোট আয়তন ২৫১০ বৰ্গ কি:মি:।   ইতিহাস  বঙ্গাইগাঁও জেলা ১৯৮৯ সনের ২৯ সেপ্টেম্বরে বৰ্তমান গোয়ালপাড়া এবং কোকড়াঝাড় জেলার কিছু অংশ নিয়ে গঠন করা হয়েছিল।  ২০০৪ সালে এর একটি অংশ চিরাং জেলায় অন্তৰ্ভুক্ত করা হয়, ফলে এর আয়তন কমে যায়।   ভৌগোলিক পরিস্থিতি  বঙ্গাইগাঁও জিলা  এলাকা নিয়ে গঠিত। বঙ্গাইগাঁও জেলার পূর্বে বড়পেটা, দক্ষিণে ব্ৰহ্মপুত্ৰ এবং পশ্চিম-উত্তরে কোকড়াঝাড় জেলা অবস্থিত।   অৰ্থনীতি  ২০০৬ সনের ভারত সরকার বঙ্গাইগাঁও জেলাকে দেশের ২৫০ টি প্ৰধান অনগ্ৰসর জেলার ভেতর একটি হিসাবে আখ্যা দিয়েছিল। বৰ্তমান অনগ্ৰসর অঞ্চলে প্রদত্ত আৰ্থিক অনুদান কর্মসূচী (Backward Regions Grant Fund Programme)র অধীনে সাহায্য পাপ্ত আসামের একটি জেলা এটি।   বিভাগ  বঙ্গাইগাঁও জেলার মহকুমা তিনটা: বঙ্গাইগাঁও, বিজনী এবং উত্তর শালমারা। ২০০৪ সনে বঙাইগাঁও জেলার কিছু অংশ (বিশেষ করে বিজনী মহকুমার মুখ্য অঞ্চলসমূহ) বড়োলেণ্ড টেৰিট’ৰিয়েল কাউন্সিল (Bodoland Territorial Council সংক্ষেপে BTC)র অধীনে নবগঠিত চিরাং জেলার অধীনে যুক্ত করা হয়।  জেলাটি চারটি বিধানসভা সমষ্টি আছে: বঙ্গাইগাঁও, বিজনী, উত্তর অভয়াপুরী এবং দক্ষিণ অভয়াপুরী। এখন দক্ষিণ অভয়াপুরী সমষ্টি অনিসূচিত জাতিয়ভাবে সংরক্ষিত। বিজনী কোকড়াঝাড় লোক সভা সমষ্টির অন্তৰ্গত এবং বাকী তিনটি বড়পেটা লোকসভা সমষ্টির অন্তৰ্ভুক্ত।   জনপরিসংখ্যান  ২০১১ সনের লোকগণনা অনুসারে বঙ্গাইগাঁও জেলার জনসংখ্যা ৭৩২,৬৩৯ জন; যা ভারতের মোট জেলার মধ্যে ৪৯৬ তম (মোট ৬৪০ টি জেলার ভিতরে)। জেলার প্ৰতি বৰ্গকিলোমিটারে জনসংখ্যার ঘনত্ব ৪২৫ জন।  ২০০১-২০১১ সময়ে এর জনসংখ্যা বৃদ্ধির হার ১৯.৫৮%।  লিঙ্গ অনুপাতে বঙ্গাইগাঁও জেলার প্ৰতি ১০০০ পুরুষের বিপরীতে মহিলার সংখ্যা ৯৬১ জন।  এখানে সাক্ষরতার হার ৭০.৪৪%।   ২০১১ সালের জনগণনা অনুসারে, জেলাটিতে ৩৫৯,১৪৫ জন হিন্দু,৩৭১,০৩৩ জন মুসলিম,৫৯২৪ জন খ্রিস্টান,৩৮৪ জন শিখ,২৩৬ জন বৌদ্ধ ও ৮৭১ জন জৈন ধর্মাবলম্বী বসবাস করেন।   তথ্যসূত্ৰ   বিষয়শ্রেণী:আসামের জেলা বিষয়শ্রেণী:বঙাইগাঁও জেলা বিষয়শ্রেণী:ভারতের সংখ্যালঘু ঘনীভূত জেলা বিষয়শ্রেণী:১৯৮৯-এ আসামে প্রতিষ্ঠিত
মিথান সানকার (জন্ম ১৯৬৩) আরব বংশোদ্ভূত তুর্কি জন ও সাংবিধানিক আইনের অধ্যাপক, কলাম লেখক এবং অনুবাদক।  তিনি ২০১৫ সালের জুন মাসের সাধারণ নির্বাচনের পর থেকে তুর্কি পার্লামেন্টে পিপলস ডেমোক্রেটিক পার্টির (এইচডিপি) এমপি ছিলেন এবং ২০২০ সালের ফেব্রুয়ারিতে দলের কো-চেয়ারম্যান নির্বাচিত হন। দলটি নারীবাদ, এলজিবিটি+ অধিকার, সংখ্যালঘু অধিকার, যুব অধিকার এবং সাম্যবাদের বিষয়ে কাজ করে।   জীবনী    প্রাথমিক জীবন এবং একাডেমিক ক্যারিয়ার  ১৯৬৩ সালে নুসাইবিনে জন্মগ্রহণ কারী সানকার আঙ্কারা বিশ্ববিদ্যালয়ে যাওয়ার আগে দিয়ারবার্কের উচ্চ বিদ্যালয়ে পড়াশোনা করেন, যেখানে তিনি পাবলিক ল-এ মেজরিং করেন। ১৯৯৫ সালে স্নাতক হওয়ার পর তিনি সাংবিধানিক আইনে পিএইচডি করেন এবং "মৌলিক অধিকারের ব্যাখ্যা" () এর উপর একটি থিসিস করেন।  ১৯৮৫-১৯৯০ সাল পর্যন্ত তিনি ডিকল বিশ্ববিদ্যালয়ের আইন অনুষদে গবেষণা সহকারী হিসেবে নিযুক্ত ছিলেন। ১৯৯৯ সাল থেকে তিনি একজন প্রভাষক এবং ২০০৭ সাল থেকে আঙ্কারা বিশ্ববিদ্যালয়ের পূর্ণ অধ্যাপক। সহপণ্ডিত তানিল বোরার সাথে একত্রে তিনি জরগেন হাবারমাস-এর প্রথম প্রধান কাজ "স্ট্রুক্তুর্ওয়ান্ডেল ডার অফেন্টলিচকেইট" তুর্কি ভাষায় অনুবাদ করেন।   রাজনৈতিক সক্রিয়তা  মিথাত সানকার আঙ্কারা ভিত্তিক মানবাধিকার ফাউন্ডেশন (টিআইএইচভি, এস্ট ১৯৯০) এবং ইনস্টিটিউট অফ হিউম্যান রাইটস (টিআইএইচকে, এস্ট ১৯৯৯) এর অন্যতম প্রতিষ্ঠাতা। ১৯৯৮ থেকে ২০০৩ সালের মধ্যে সানকার এবং তার সহকর্মী তানিল বোরা তুরস্কে মানবাধিকার আন্দোলন নিয়ে মানবাধিকার সমিতির (আইএইচডি) বার্ষিক সম্মেলনের আয়োজন করেন।  ২০০৭ সাল থেকে তিনি বামপন্থী বিরগুন সংবাদপত্রের কলামলেখক। তিনি তারাফ সংবাদপত্রের জন্যও লিখেছিলেন।   সংসদীয় কর্মজীবন  ২০১৫ সালের জুনের সাধারণ নির্বাচনের আগে, সানকারকে এইচডিপি নেতা সেরাহাত্তিন দেমিতাস, যিনি তার অন্যতম প্রাক্তন ছাত্র, সংসদে প্রতিদ্বন্দ্বিতা করতে বলেছিলেন। কিছুটা দ্বিধার পর, তিনি এইচডিপিকে ১০% সীমার উপরে সহায়তা করার জন্য তার একাডেমিক ক্যারিয়ার স্থগিত করতে সম্মত হন। মার্দ্লিন আসনে দলের নির্বাচনী তালিকার শীর্ষে থাকা অবস্থায় তিনি গ্র্যান্ড ন্যাশনাল অ্যাসেম্বলির সদস্য নির্বাচিত হন। পরবর্তী নভেম্বর ২০১৫ স্ন্যাপ নির্বাচনে এবং সাধারণ নির্বাচন ২০১৮ সালে তিনি পুনরায় নির্বাচিত হন। তিনি বর্তমানে গ্র্যান্ড ন্যাশনাল অ্যাসেম্বলির ডেপুটি স্পিকার।  ২০১৫ সালের নভেম্বরমাসে সানকার এবং এরোল ডোরা সীমান্ত শহর নুসাইবিনে চলমান ব্যতিক্রম কারফিউর প্রতিবাদে অনশন ধর্মঘটে সহসংসদ সদস্য গুলসের ইলদিরিম এবং আলী আতালানের সাথে যোগ দেন, যেখানে ১৩ নভেম্বর থেকে[৫] এবং জঙ্গি ওয়াইডিজি-এইচ সদস্যদের বিরুদ্ধে কাজ করার অজুহাতে ৭০% এলাকা বিদ্যুৎ থেকে ও ৩০% এলাকা পাবু সরবরাহ থেকে বিচ্ছিন্ন হয়ে গেছে।  ২০২০ সালের ২৩ ফেব্রুয়ারি সানকার পুনরায় নির্বাচিত পারভিন বুলদানের সাথে পিপলস ডেমোক্রেটিক পার্টির সহ-সভাপতি নির্বাচিত হন।  তথ্যসূত্র   বিষয়শ্রেণী:জনতা গণতান্ত্রিক দলের (তুরস্ক) রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম বিষয়শ্রেণী:আরব বংশোদ্ভূত তুর্কি ব্যক্তি
মাওলানা মোহাম্মদ হুছামুদ্দীন চৌধুরী ফুলতলী (জন্ম: ৫ ফেব্রুয়ারি ১৯৭৪) একজন বাংলাদেশী আলেম ও  রাজনীতিবিদ। তিনি সিলেট-৫ আসনের সাবেক সংসদ সদস্য।   প্রারম্ভিক জীবন  মোহাম্মদ হুছামুদ্দীন চৌধুরী  ৫ ফেব্রুয়ারি ১৯৭৪ সালে সিলেটের জকিগঞ্জের মানিকপুর ইউনিয়নের ফুলতলী গ্রামে জন্মগ্রহণ করেন। তার পিতা আব্দুল লতিফ চৌধুরী ফুলতলী। তার মাতা নেহারুন নেছা।   কর্মজীবন  হুছামুদ্দীন ইসলামি আরবি বিশ্ববিদ্যালয় ঢাকার সিন্ডিকেট সদস্য।   রাজনৈতিক জীবন  তিনি অরাজনৈতিক সংগঠন বাংলাদেশ আনজুমানে আল ইসলাহের সভাপতি।  তিনি স্বতন্ত্র প্রার্থী হিসেবে দ্বাদশ জাতীয় সংসদ নির্বাচনে সিলেট-৫ আসন থেকে নির্বাচিত সংসদ সদস্য ছিলেন। তিনি ৬ ফেব্রুয়ারি ২০২৪ সালে দ্বাদশ জাতীয় সংসদের ধর্ম মন্ত্রণালয় সম্পর্কিত সংসদীয় স্থায়ী কমিটির সভাপতি মনোনীত হন। ২০২৪ সালে অসহযোগ আন্দোলনের পর ৬ আগস্ট রাষ্ট্রপতি জাতীয় সংসদ বিলুপ্ত করলে তিনি সংসদ সদস্য ও ধর্ম মন্ত্রণালয় সম্পর্কিত সংসদীয় স্থায়ী কমিটির সভাপতি পদ হারান।  বিতর্ক মোহাম্মদ হুছামুদ্দীন চৌধুরী ১২ মার্চ ২০২৪ সালে বাংলাদেশ আওয়ামী লীগের কেন্দ্রীয় ধর্ম বিষয়ক উপ-কমিটি (২০২২-২০২৫) সদস্য হন বলে প্রকাশিত হয়। তবে পরবর্তীতে তিনি তা অস্বীকার করে জানান যে তাকে অবহিত না করেই এই ঘোষণা দেওয়া হয়েছে।‘এখানে আমার নাম আসার প্রশ্নই ওঠে না’   তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:সিলেট জেলার রাজনীতিবিদ বিষয়শ্রেণী:সিলেট বিভাগের ইসলামি ব্যক্তিত্ব বিষয়শ্রেণী:দ্বাদশ জাতীয় সংসদের স্বতন্ত্র সদস্য বিষয়শ্রেণী:১৯৭৪-এ জন্ম বিষয়শ্রেণী:বাদেদেওরাইল ফুলতলী কামিল মাদ্রাসার প্রাক্তন শিক্ষার্থী বিষয়শ্রেণী:বাংলাদেশ আওয়ামী লীগের রাজনীতিবিদ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  আফতাবুজ্জামান (আলাপ) ২০:৫৩, ১৬ সেপ্টেম্বর ২০২০ (ইউটিসি) মনের খবর   – (অপসারণের প্রস্তাবনা দেখুনলগ দেখুন) () উল্লেখযোগ্যতা পূরণ করে বলে মনে হয় না — কুউ পুলক ১৯:০৭, ১৫ সেপ্টেম্বর ২০২০ (ইউটিসি)   কোনভাবেই উল্লেখযোগ্য নয়। "দ্রুত অপসারণ" করা হোক। ≈ MS Sakib  «আলাপ»  ১০:০১, ১৬ সেপ্টেম্বর ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
হোন মোনকায়োলা তোয়ার (; জন্ম: ১৩ মে ১৯৯৮; হোন মোনকায়োলা নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব ইরুনিয়া এবং স্পেন অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।  স্পেনীয় ফুটবল ক্লাব ওসাসুনার যুব পর্যায়ের হয়ে খেলার মাধ্যমে মোনকায়োলা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, স্পেনীয় ক্লাব ইরুনিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; ইরুনিয়ার হয়ে তিনি ১৬ ম্যাচে অংশগ্রহণ করেছেন। অতঃপর ২০১৭–১৮ মৌসুমে তিনি ওসাসুনা বি-এ যোগদান করেছেন। ২০১৮–১৯ মৌসুমে, তিনি ওসাসুনার মূল দলে যোগদান করেছেন।  ২০২০ সালে, মোনকায়োলা স্পেন অনূর্ধ্ব-২১ দলের হয়ে স্পেনের বয়সভিত্তিক পর্যায়ে অভিষেক করেছিলেন।  দলগতভাবে, মোনকায়োলা এপর্যন্ত ১টি শিরোপা জয়লাভ করেছেন, যা তিনি ওসাসুনার হয়ে জয়লাভ করেছেন।  প্রারম্ভিক জীবন হোন মোনকায়োলা তোয়ার ১৯৯৮ সালের ১৩ই মে তারিখে স্পেনের গোরিনোয়াইনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মোনকায়োলা স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০২০ সালের ৩রা সেপ্টেম্বর তারিখে তিনি মেসিডোনিয়া অনূর্ধ্ব-২১ দলের বিরুদ্ধে ম্যাচে স্পেন অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।  তথ্যসূত্র  বহিঃসংযোগ            বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্লাব আতলেতিকো ওসাসুনার খেলোয়াড় বিষয়শ্রেণী:ক্লাব আতলেতিকো ওসাসুনা বি-এর খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের অলিম্পিক ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:অলিম্পিক রৌপ্যপদক বিজয়ী স্পেনীয় বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল ফুলব্যাক
বর্ষা ভোঁসলে (১৯৫৬ – ৮ অক্টোবর ২০১২) ছিলেন ভারতের একজন গায়িকা, সাংবাদিক ও লেখিকা। তিনি মুম্বই-ভিত্তিক ছিলেন এবং কিংবদন্তি নেপথ্য গায়িকা আশা ভোঁসলে-র কন্যা।  পেশাগত জীবন   বর্ষা পেশাদার হিন্দি ও ভোজপুরি নেপথ্য গায়িকা ছিলেন এবং তাঁর মায়ের সঙ্গে বিভিন্ন কনসার্টে অংশ নিয়েছেন। তিনি মুম্বইয়ের পেডার রোড-এ অবস্থিত হিল গ্র্যাঞ্জ হাই স্কুল থেকে ১৯৭৩ সালে আইএসসি পাশ করেন। তিনি মুম্বইয়ের বোম্বে বিশ্ববিদ্যালয়ের অধিভুক্ত এলফিনস্টোন কলেজ থেকে রাষ্ট্রবিজ্ঞান নিয়ে পড়াশোনা করেন।  তিনি ১৯৯৭ থেকে ২০০৩ সাল পর্যন্ত ভারতীয় ওয়েব পোর্টাল রেডিফ-এর জন্য কলাম লিখেছেন;বর্ষা ভোঁসলের রেডিফে প্রকাশিত নিবন্ধের সংরক্ষণাগার সংগ্রহ করা হয়েছে ৫ ফেব্রুয়ারি ২০১২। ১৯৯৪ থেকে ১৯৯৮ সালের মধ্যে সানডে অবজারভার-এর জন্য এবং ১৯৯৩ সালে জেন্টলম্যান পত্রিকার জন্যও কলাম লিখেছেন। এছাড়াও, টাইমস অফ ইন্ডিয়া এবং পুলিশ ম্যাগাজিন রক্ষক – দ্য প্রটেক্টর-এও কিছু লেখা প্রকাশ করেন।  ব্যক্তিগত জীবন   তিনি মুম্বইয়ে তাঁর মায়ের সঙ্গে বসবাস করতেন। বর্ষার বিয়ে হয়েছিল ক্রীড়া সাংবাদিক ও জনসংযোগ পেশাজীবী হেমন্ত কেনক্রের সঙ্গে; তবে ১৯৯৮ সালে তাঁদের বিবাহবিচ্ছেদ হয়। তাঁর দীর্ঘদিনের বিষণ্ণতার ইতিহাস ছিল, যা এক ঘনিষ্ঠ বন্ধুর মৃত্যুর পর আরও প্রকট হয়। তিনি মনোরোগ বিশেষজ্ঞের তত্ত্বাবধানে চিকিৎসাধীন ছিলেন। ২০০৮ সালের ৯ সেপ্টেম্বর তিনি ওষুধের অতিমাত্রা সেবনের মাধ্যমে আত্মহত্যার চেষ্টা করেন এবং মুম্বইয়ের জসলোক হাসপাতালে ভর্তি হন। ২০১২ সালের ৮ অক্টোবর বর্ষা মুম্বইয়ের প্রভু কুঞ্জ বাসভবনে আত্মহত্যা করেন। তাঁর মায়ের চালক ও গৃহকর্মী বাড়ির সোফায় রক্তাক্ত অবস্থায় তাঁর মৃতদেহ আবিষ্কার করেন। মুম্বই পুলিশ পরে আত্মহত্যার বিষয়টি নিশ্চিত করে জানায়, তিনি বৈধ আগ্নেয়াস্ত্র ব্যবহার করে নিজের মাথায় গুলি করেছিলেন।  তথ্যসূত্র        বিষয়শ্রেণী:১৯৫৬-এ জন্ম বিষয়শ্রেণী:২০১২-এ মৃত্যু বিষয়শ্রেণী:ভারতীয় নেপথ্য নারী সঙ্গীতশিল্পী বিষয়শ্রেণী:মুম্বই বিশ্ববিদ্যালয় প্রাক্তন শিক্ষার্থী বিষয়শ্রেণী:ভারতে আগ্নেয়াস্ত্র দ্বারা আত্মহত্যা বিষয়শ্রেণী:টাইমস অফ ইন্ডিয়া সাংবাদিক বিষয়শ্রেণী:ভারতীয় নারী কলাম লেখক বিষয়শ্রেণী:২০শ শতাব্দীর ভারতীয় সাংবাদিক বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:মহারাষ্ট্রের লেখিকা বিষয়শ্রেণী:নাগপুরের লেখক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২১শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় সাংবাদিক বিষয়শ্রেণী:২১শ শতাব্দীর ভারতীয় নারী সাংবাদিক বিষয়শ্রেণী:নাগপুরের সংগীতশিল্পী বিষয়শ্রেণী:মহারাষ্ট্রের নারী সংগীতশিল্পী বিষয়শ্রেণী:মহারাষ্ট্রের গায়ক বিষয়শ্রেণী:হিল গ্র্যাঞ্জ হাই স্কুলের প্রাক্তন শিক্ষার্থী বিষয়শ্রেণী:২০১২-এ আত্মহত্যা বিষয়শ্রেণী:মঙ্গেশকর পরিবার
গোনিয়ানা () ভারতের পাঞ্জাব রাজ্যের বাথিন্দা জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে গোনিয়ানা শহরের জনসংখ্যা হল ১২,৮১২ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে গোনিয়ানা এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
right|250px|thumb|Nirenberg and Matthaei from 1961 right|250px|thumb|Nirenberg from 1962.  মার্শাল ওয়ারেন নিরেনবার্গ (জন্ম এপ্রিল ১০, ১৯২৭ – মৃত্যু জানুয়ারী ১৫, ২০১০) একজন মার্কিন প্রাণরসায়নবিদ ও জিনবিজ্ঞানী। তিনি ১৯৬৮ সালে চিকিৎসাবিজ্ঞানে নোবেল পুরস্কার লাভ করেন।   জীবনী  নিরেনবার্গ নিউ ইয়র্ক সিটিতে জন্মগ্রহণ করেন। তিনি ফ্লোরিডা বিশ্ববিদ্যালয় থেকে প্রাণীবিজ্ঞানে ১৯৪৮ সালে বিএসসি এবং ১৯৫২ সালে মাস্টার্স ডিগ্রি অর্জন করেন। তিনি মিশিগান বিশ্ববিদ্যালয় থেকে ১৯৫৭ সালে প্রাণরসায়নে পিএইচডি ডিগ্রি অর্জন করেন।   তথ্যসূত্র   বিষয়শ্রেণী:১৯২৭-এ জন্ম বিষয়শ্রেণী:২০১০-এ মৃত্যু বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন বংশাণুবিদ বিষয়শ্রেণী:ইহুদি মার্কিন বিজ্ঞানী বিষয়শ্রেণী:মার্কিন নোবেল বিজয়ী বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:ফ্লোরিডা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন প্রাণরসায়নবিদ বিষয়শ্রেণী:বংশাণুবিজ্ঞানের ইতিহাস বিষয়শ্রেণী:ইহুদি রসায়নবিদ বিষয়শ্রেণী:নিউ ইয়র্কে ক্যান্সারে মৃত্যু
নৃপেন্দ্র নাথ রায় (জন্ম ২১ মার্চ ১৯৫৯) ফরওয়ার্ড ব্লকের একজন ভারতীয় রাজনীতিবিদ। তিনি ২০০৯ সালে পশ্চিমবঙ্গের কোচবিহার কেন্দ্র থেকে ভারতের সংসদের নিম্নকক্ষ লোকসভায় নির্বাচিত হন।   তথ্যসূত্র    বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:কোচবিহার জেলার ব্যক্তি বিষয়শ্রেণী:নিখিল ভারত ফরওয়ার্ড ব্লকের রাজনীতিবিদ বিষয়শ্রেণী:পঞ্চদশ লোকসভার সদস্য বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি
গুস্টাফ ষ্ট্রেজেমান (১০ই মে, ১৮৭৮ - ৩রা অক্টোবর ১৯২৯) ২০শ শতাব্দীর প্রথম তিন দশকের একজন জার্মান রাজনীতিবিদ যিনি ১৯২৩ সালের আগস্ট থেকে নভেম্বর পর্যন্ত জার্মান ভাইমার প্রজাতন্ত্রের কানৎসলার (চ্যান্সেলর) ও ১৯২৩ থেকে ১৯২৯ সাল পর্যন্ত দেশটির পররাষ্ট্রমন্ত্রী হিসেবে দায়িত্ব পালন করেন। দুই বিশ্বযুদ্ধ-মধ্য পর্বে তিনি জার্মানির রাজনৈতিক অশান্তি-অস্থিতিশীলতা হ্রাস করেন এবং আন্তর্জাতিক সম্প্রদায়ের কাছে জার্মানির হৃতসম্মান পুনরুদ্ধার করেন। তাঁর প্রধান কৃতিত্ব ছিল জার্মানি এবং ফ্রান্সের মধ্যে পুনর্মিলন, যে জন্য তাকে ফ্রান্সের প্রধানমন্ত্রী আরিস্তিদ ব্রিয়ঁ-র সাথে যৌথভাবে ১৯২৬ সালে শান্তিতে নোবেল পুরস্কার প্রদান করা হয়। তিনি বার্লিন বিশ্ববিদ্যালয় এবং লাইপৎসিশ বিশ্ববিদ্যালয়ে শিক্ষালাভ করেন। তিনি উদারপন্থা এবং জাতীয়তাবাদের সমন্বয়ে নির্মিত একটি রাজনৈতিক দৃষ্টিভঙ্গির অধিকারী ছিলেন।  ১৮৭৮ সালে বার্লিন শহরে জন্মগ্রহণকারী ষ্ট্রেজেমান পৌর কর্মকাণ্ডের বিশেষজ্ঞ ও অর্থনীতি বিষয়ক লেখক হিসেবে পরিচিত ছিলেন। ১৯০৭ সালে রাজনীতিতে প্রবেশ করে ষ্ট্রেজেমান ন্যাশনাল লিবারেল পার্টির প্রতিনিধিত্ব করে জার্মান আইনসভা রাইখষ্টাগের সর্বকনিষ্ঠ সদস্য নির্বাচিত হন। প্রথম বিশ্বযুদ্ধের সময় তিনি জার্মানির সাম্রাজ্যবাদী উচ্চাভিলাষের পক্ষে ছিলেন। বিশ্বযুদ্ধে জার্মানির পরাজয় ও জার্মানিতে রাজতন্ত্রের অবসানের পরে ষ্ট্রেজেমান প্রজাতন্ত্রী সরকার ব্যবস্থার সাথে মানিয়ে নেন, তবে ভের্সাইয়ের চুক্তির তীব্র বিরোধিতা করেন। প্রথম বিশ্বযুদ্ধে জার্মানির পরাজয়ের পর তিনি ১৯১৮ সালে জার্মান পিপলস পার্টি (ডিভিপি) প্রতিষ্ঠা করেন ও অন্যান্য গণতন্ত্রপন্থী দলগুলির সাথে কোয়ালিশন গঠনের চেষ্টা করেন। ১৯২৩ সালে একটি কোয়লিশন সরকারের চ্যান্সেলর এবং পরবর্তীতে আরেকটি সরকারের পররাষ্ট্রমন্ত্রী হিসাবে তিনি মিত্রশক্তিদের সাথে মীমাংসা করার নীতি অবলম্বন করেন, ফরাসি-বেলজীয় দখলের নিষ্ক্রিয় প্রতিরোধ পরিত্যাগ করেন এবং অতি-মুদ্রাস্ফীতি মোকাবেলায় রেন্টেনমার্কের প্রবর্তন করেন। ১৯২৩ সালে কয়েক মাসের ব্যবধানে তাঁর কোয়ালিশন সরকারের পতন ঘটলেও তিনি পরবর্তী সরকারে ভিলহেল্ম মার্কসের অধীনে পররাষ্ট্রমন্ত্রী হিসাবে কাজ অব্যাহত রাখেন।  ষ্ট্রেজেমানের কূটনৈতিক সাফল্যের মধ্যে রয়েছে ১৯২৪ থেকে ১৯২৮ সাল পর্যন্ত ডওস অ্যান্ড ইয়াংস প্ল্যানের মাধ্যমে জার্মানির ক্ষতিপূরণ হ্রাস করা; ১৯২৫ সালের লোকার্নো চুক্তির মাধ্যমে সম্মিলিত জাতিপুঞ্জে (লিগ অফ নেশনসে) জার্মানির সদস্যপদ নিশ্চিত করা; ১৯২৬ সালের বার্লিন চুক্তির দ্বারা সোভিয়েত ইউনিয়নের সাথে সম্পর্ক উন্নত করা এবং ১৯২৮ সালের কেলগ-ব্রিয়ঁ চুক্তির দ্বারা যুদ্ধ প্রত্যাখান করে শান্তিপূর্ণ সংঘাত সমাধানের পক্ষে অবস্থান নেন।   ১৯২৯ সালের ৩রা অক্টোবর তিনি বার্লিনে মাত্র ৫১ বছর বয়সে মৃত্যুবরণ করেন। স্বাস্থ্যের অবনতি হওয়া সত্ত্বেও মৃত্যুর আগ পর্যন্ত তিনি জার্মানির ক্ষতিপূরণ আরও কমানোর জন্য ইয়ংস পরিকল্পনা নিয়ে আলোচনা করছিলেন।  তথ্যসূত্র  বিষয়শ্রেণী:নোবেল শান্তি পুরস্কার বিজয়ী বিষয়শ্রেণী:জার্মান রাজনীতিবিদ বিষয়শ্রেণী:১৮৭৮-এ জন্ম বিষয়শ্রেণী:১৯২৯-এ মৃত্যু বিষয়শ্রেণী:২০শ শতাব্দীর জার্মানির চ্যান্সেলর বিষয়শ্রেণী:বার্লিনের রাজনীতিবিদ বিষয়শ্রেণী:জার্মান প্রোটেস্ট্যান্ট বিষয়শ্রেণী:জার্মান সাম্যবাদ বিরোধী বিষয়শ্রেণী:জার্মান নোবেল বিজয়ী বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
করতলব খান মসজিদ যা বেগম বাজার মসজিদ নামেও পরিচিত বাংলাদেশের পুরান ঢাকার বেগম বাজার এলাকায় অবস্থিত একটি প্রাচীন মসজিদ। এটি নওয়াব দেওয়ান মুর্শিদ কুলি খান কর্তৃক নির্মিত হয়েছিল। এটি ঢাকা শহরের আধুনিক কারাগারের পাশে অবস্থিত।   ইতিহাস  ১৭০১-১৭০৪ সালের মধ্যে এই মসজিদটি নির্মাণ করেন এবং দেওয়ান মুর্শিদ কুলি খানের নামে এর নাম করণ করা হয়, তিনি কর্তালাব খান নামে পরিচিত ছিলেন। স্থানীয়রা মসজিদটিকে বেগমবাজার মসজিদ নামে চেনে।  ১৭৭৭ সালে তৎকালীন নায়েব-ই-নাজিম শরফরাজ খানের কন্যা বেগম বাজারের নিয়ন্ত্রণ গ্রহণ করেন। স্থানীয় এলাকা 'বেগমবাজার' এবং মসজিদের নাম তার নাম থেকে উৎপন্ন হয়। বাংলায় এই ধরনের একমাত্র পরিচিত উদাহরণ যা 'বাওলি' উত্তর ভারতীয় বা ডেকান বংশোদ্ভূত বলে বিবেচিত হয়, পরবর্তী সম্ভাবনাটি আরও বেশি যেহেতু এর নির্মাতা ঢাকায় আসার আগে ডেকানে ছিলেন।   অবস্থান  এ মসজিদটি পুরান ঢাকার বেগমবাজারে অবস্থিত।   স্থাপত্যশৈলী  পাঁচ গম্বুজ বিশিষ্ট এই মসজিদটি উঁচু ভিত্তির উপর নির্মাণ করা হয়।   আরও দেখুন   বাংলাদেশের মসজিদের তালিকা  ঢাকা বিভাগের মসজিদের তালিকা   তথ্যসূত্র   বিষয়শ্রেণী:ঢাকা জেলার মসজিদ বিষয়শ্রেণী:ঢাকা জেলার প্রত্নতাত্ত্বিক স্থাপনা বিষয়শ্রেণী:ঢাকা জেলার দর্শনীয় স্থান
গুইমারা বাংলাদেশের খাগড়াছড়ি জেলার অন্তর্গত গুইমারা উপজেলার একটি ইউনিয়ন।   অবস্থান ও সীমানা  গুইমারা উপজেলার সর্ব-উত্তরে গুইমারা ইউনিয়নের অবস্থান। এ ইউনিয়নের দক্ষিণে হাফছড়ি ইউনিয়ন ও রামগড় উপজেলার পাতাছড়া ইউনিয়ন, পশ্চিমে মাটিরাঙ্গা উপজেলার মাটিরাঙ্গা ইউনিয়ন, উত্তরে মাটিরাঙ্গা পৌরসভা ও মাটিরাঙ্গা উপজেলার মাটিরাঙ্গা ইউনিয়ন এবং পূর্বে মহালছড়ি উপজেলার মাইসছড়ি ইউনিয়ন অবস্থিত।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ১৮,২৮৮জন। এর মধ্যে ৭,৪৭০জন হিন্দু, ৬,৩২৮জন বৌদ্ধ, ৪,৪৫৭জন মুসলিম, ২১জন খ্রিস্টান ও ১২জন অন্যান্য ধর্মের অনুসারী।https://bbs.portal.gov.bd/site/page/b432a7e5-8b4d-4dac-a76c-a9be4e85828c   প্রশাসনিক কাঠামো  গুইমারা ইউনিয়ন ছিল মাটিরাঙ্গা উপজেলার আওতাধীন ৭নং ইউনিয়ন পরিষদ। বর্তমানে এটি গুইমারা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম গুইমারা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।   আরও দেখুন   গুইমারা উপজেলা  গুইমারা থানা  খাগড়াছড়ি জেলা   তথ্যসূত্র    বহিঃসংযোগ   বিষয়শ্রেণী:গুইমারা উপজেলার ইউনিয়ন
100 px জন্ম  ১৯১৮ - শামসুল হক (আওয়ামী লীগ), প্রতিষ্ঠাতা সাধারণ সম্পাদক, আওয়ামী মুসলিম লীগ।   ১৯৩০ - শাহাবুদ্দিন আহমেদ, বাংলাদেশের প্রাক্তন রাষ্ট্রপতি ও প্রধান বিচারপতি।  ১৯৩০ - হুসেইন মুহাম্মদ এরশাদ, বাংলাদেশের সাবেক সামরিক শাসক ও রাষ্ট্রপতি।  ১৯৩১ - ইয়াজউদ্দিন আহম্মেদ, বাংলাদেশের রাষ্ট্রপতি।  ১৯৩৩ - আতাউর রহমান খান খাদিম, বাংলাদেশী শিক্ষাবিদ।  মৃত্যু  ১৯৭৬ - ওয়ার্নার হাইজেনবার্গ, নোবেল বিজয়ী জার্মান পদার্থ বিজ্ঞানী।
বেলেরিভ ওভাল অস্ট্রেলিয়ার তাসমানিয়া অঙ্গরাজ্যের হোবার্টের পূর্ব উপকূল তীরবর্তী সিটি অব ক্ল্যারেন্সের বেলেরিভে অবস্থিত আন্তর্জাতিকমানের ক্রিকেটস্টেডিয়াম। ব্যবসায়িক সম্প্রচার স্বত্ত্বজনিত কারণে এটি ব্লান্ডস্টোন অ্যারিনা নামেও পরিচিত। এ স্টেডিয়ামে অস্ট্রেলীয় রুলস ফুটবল মাঠ রয়েছে। তাসমানিয়ার একমাত্র মাঠ হিসেবে বর্তমানে এখানেই আন্তর্জাতিক ক্রিকেট খেলাগুলোর আয়োজন করা হয়। দর্শক ধারণ ক্ষমতা প্রায় ষোল হাজার হলেও ২০০৩ সালে ইংল্যান্ডের বিপক্ষে স্বাগতিক অস্ট্রেলিয়ার খেলায় ১৬,৭১৯ জন দর্শকের রেকর্ড ধারণ করা হয়েছে।  অত্র এলাকায় ফুটবল ও ক্রিকেট খেলা শুরু হবার পর ঊনবিংশ শতকের মধ্যভাগে বেলেরিভ ওভাল প্রতিষ্ঠিত হয়। ১৮৮৪ সালে কার্লটন ও বেলেরিভের মধ্যে প্রথম ফুটবল খেলার রেকর্ড করা হয়। ১৯১৩ সালে বীচ, চার্চ ও ডারওয়েন্ট স্ট্রীটের মধ্যকার একটুকরো জমি ক্ল্যারেন্স কাউন্সিলের কাছে বিক্রয় করা হয়। একবছর পর বেলেরিভ বিনোদন মাঠ ব্যবহারের উপযোগী করা হয়।  ১৯৮৭ সালে টিসিএ চেয়ারম্যান ডেনিস রজার্সের নেতৃত্বে স্থানান্তর প্রক্রিয়া চলে। ১২ জুন, ১৯৮৮ তারিখে শ্রীলঙ্কা ও নিউজিল্যান্ডের মধ্যকার একদিনের আন্তর্জাতিকের মাধ্যমে প্রথম আন্তর্জাতিক খেলার সূচনা ঘটে। খেলা দেখতে ৬,৫০০ দর্শক মাঠে আসেন।Sri Lanka v New Zealand Benson & Hedges World Series Cup 12 January 1987/88 (2006)  Cricinfo  ১৬-২০ ডিসেম্বর, ১৯৮৯ তারিখে তাসমানিয়ার বেলেরিভে প্রথম টেস্ট খেলা অনুষ্ঠিত হয়। খেলায় স্বাগতিক অস্ট্রেলিয়া ও শ্রীলঙ্কা প্রতিদ্বন্দ্বিতা করে।2nd Test Australia v Sri Lanka 16–20 December 1989 (2006)  CricinfoBellerive Oval Profile (2006)  Cricinfo এর পরপরই নতুন ইলেকট্রনিক স্কোরবোর্ড তৈরি করা হয়।  ২০০৭ সালে প্রদেশের প্রথম পুরা কাপ জয় করে তাসমানিয়া রাজ্য ক্রিকেট দল টাইগার্স টাইগার্স। ২০০৮ সালে ফোর্ড র‌্যাঞ্জার কাপের চূড়ান্ত খেলা প্রথমবারের মতো আয়োজনের দায়িত্ব পায় এ মাঠ ও তাসমানিয়া কাপ জয় করে।  অক্টোবর, ২০১১ সালে সম্প্রচারস্বত্ত্বজনিত কারণে নাম পরিবর্তনে স্বাক্ষর করে ও অস্ট্রেলিয়ায় প্রথম বড়ধরনের ক্রিকেট সুবিধাদি ভোগে অগ্রসর হয়। ব্লান্ডস্টোন ফুটওয়্যারের সাথে চুক্তি হওয়ার প্রেক্ষিতে এ মাঠ ব্লান্ডস্টোন অ্যারিনা নামে পরিচিতি পায়।  ২০০৯ সালে মাঠে দিন-রাতের খেলা আয়োজনের জন্য A$৪.৮ মিলিয়ন অস্ট্রেলীয় ডলার বরাদ্দ করা হয়। এ উন্নয়ন পরিকল্পনা গ্রহণের ফলে মাঠের গ্রহণযোগ্যতা বৃদ্ধি পায় ও একদিনের আন্তর্জাতিক এবং টুয়েন্টি২০ খেলায় স্বাগতিকের মর্যাদা পায়। ফ্লাডলাইট স্থাপনের ফলে বিচ্ছুরিত আলোর জন্য বিতর্কের জন্ম দেয়।  ১৪ জানুয়ারি, ২০০৩ তারিখে অস্ট্রেলিয়া-ইংল্যান্ডের মধ্যকার একদিনের আন্তর্জাতিকে সবচেয়ে বেশি ১৬,৭১৯জন দর্শক সমাগমের রেকর্ড করা হয়। ১২ জানুয়ারি, ১৯৮৮ তারিখে নিউজিল্যান্ড-শ্রীলঙ্কার মধ্যকার প্রথম একদিনের আন্তর্জাতিকে ৬,১৮০জন দর্শক মাঠে এসেছিলেন। ২১ ফেব্রুয়ারি, ২০১০ তারিখে অস্ট্রেলিয়া-ওয়েস্ট ইন্ডিজের মধ্যে অনুষ্ঠিত টুয়েন্টি২০ আন্তর্জাতিকে ১৫,৫৭৫ দর্শকের সমাগম ঘটেছিল। ঐ খেলাটি বেলেরিভ ওভালের প্রথম দিন-রাতের ক্রিকেট খেলা ছিল।   তথ্যসূত্র    আরও দেখুন   গাব্বা  ২০১৫ ক্রিকেট বিশ্বকাপ  টেস্ট ক্রিকেট মাঠের তালিকা   বহিঃসংযোগ     ইএসপিএন ক্রিকইনফো ক্লারেন্স সিটি কাউন্সিল তাসমানিয়ান ক্রিকেট অ্যাসোসিয়েশন   বিষয়শ্রেণী:অস্ট্রেলিয়ায় টেস্ট ক্রিকেট মাঠ বিষয়শ্রেণী:অস্ট্রেলিয়ার ক্রিকেট মাঠ বিষয়শ্রেণী:১৯১৪-এ অস্ট্রেলিয়ায় প্রতিষ্ঠিত বিষয়শ্রেণী:নারী বিগ ব্যাশ লিগ বিষয়শ্রেণী:১৯৯২ ক্রিকেট বিশ্বকাপের স্টেডিয়াম বিষয়শ্রেণী:২০১৫ ক্রিকেট বিশ্বকাপের স্টেডিয়াম